Diari Oficial de la Generalitat Valenciana


Sumari del DOGV 8610, del 09-08-2019 (2019/8100)

RESOLUCIÓ de 6 d'agost de 2019, de la Conselleria de Participació, Transparència, Cooperació i Qualitat Democràtica, per la qual es concedeixen i es fan públiques les subvencions destinades a la realització de projectes i iniciatives en matèria de recuperació de la memòria històrica, per a la promoció de la convivència democràtica, desenvolupades per associacions i entitats sense ànim de lucre de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8610

Data del DOGV
:   09-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8100


Data del document
:   06-08-2019

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 6 d'agost de 2019, de la Conselleria de Participació, Transparència, Cooperació i Qualitat Democràtica, per la qual es concedeixen i es fan públiques les subvencions destinades a la realització de projectes i iniciatives en matèria de recuperació de la memòria històrica, per a la promoció de la convivència democràtica, desenvolupades per associacions i entitats sense ànim de lucre de la Comunitat Valenciana. [2019/8100]  
  
  
Mitjançant l'Ordre 21/2016, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques (DOGV 7837, 26.07.2016), es van establir les bases reguladores per a la concessió de subvencions destinades a projectes i iniciatives en matèria de recuperació de la memòria històrica que afavorisquen la convivència democràtica, i a projectes i iniciatives que promoguen el desenvolupament de drets i llibertats fonamentals.  
En aquesta ordre es regulen tres línies d'ajudes, i l'assenyalada com a línia 1 correspon a ajudes destinades a subvencionar projectes i iniciatives en matèria de recuperació de la memòria històrica, per a la promoció de la convivència democràtica, desenvolupades per associacions i entitats sense ànim de lucre de la Comunitat Valenciana.  
Mitjançant la Resolució de 5 de març de 2019, la Conselleria de Justícia, Administració Pública, Reformes Democràtiques i Llibertats Públiques va convocar, per a l'any 2019, subvencions destinades a la realització de projectes i iniciatives en matèria de recuperació de la memòria històrica, per a la promoció de la convivència democràtica, desenvolupades per associacions i entitats sense ànim de lucre de la Comunitat Valenciana (DOGV 8507, 15.03.2019).  
Vistes les sol·licituds presentades a l'empara de la resolució esmentada i vist que la Comissió de valoració, en la reunió de data 14 de juny de 2019, ha aprovat l'informe en el qual es concreta el resultat de l'avaluació de les sol·licituds d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Pel que fa a la sol·licitud de l'Asociación de Vecinos Les Suterranyes, s'ha d'indicar que aquesta va presentar desistiment amb posterioritat a la reunió de la Comissió de Valoració i per tant no està arreplegat en l'acta de 14 de juny, ja que va tindre entrada en el registre telemàtic de la Generalitat en data 26 de juny de 2019, motiu pel qual la proposta de la Comissió de Valoració pujava a la quantitat de 84.042,18 € (huitanta-quatre mil quaranta-dos euros amb díhuit cèntims), ja que incloïa els 5.000 € concedits a la preesmentada associació, i que després del desistiment exprés de l'entitat resulta que la quantitat total a concedir és de 79.042,18 € (setanta-nou mil quaranta-dos euros amb díhuit cèntims).  
Vist l'informe de l'òrgan instructor, pel qual s'informa que les associacions i entitats sense ànim de lucre beneficiàries de les indicades subvencions compleixen tots els requisits per a accedir a les ajudes establides en la convocatòria.  
Vistes les competències de la Conselleria de Participació, Transparència, Cooperació i Qualitat Democràtica en matèria de memòria democràtica, i de conformitat amb el que s'ha previst en el Decret 105/2019, de 5 de juliol, pel qual s'estableix l'estructura orgànica bàsica de la Presidència i de les conselleries de la Generalitat.  
De conformitat amb el que s'ha disposat en els articles 6 i 9 de l'esmentada Ordre 21/2016, de 19 de juliol, i també en el resolc huité de la Resolució de 5 de març de 2019, i en l'article 160.4 de la Llei 1/2015, de 6 de febrer, resolc  
  
Primer  
Concedir una subvenció als projectes de les associacions i entitats sense ànim de lucre que s'indiquen en l'annex I per un import global de 79.042,18 € (setanta-nou mil quaranta-dos euros amb díhuit cèntims), a càrrec del capítol IV, línia de subvenció S7923000, del programa 45.71.15.412.75, de la Direcció General de Reformes Democràtiques i Accés a la Justícia, del pressupost de la Generalitat per a 2019.  
  
En l'annex I esmentat es detalla l'import assignat a cada un dels projectes de les associacions i entitats sense ànim de lucre que han superat els 10 punts, atenent l'ordre de puntuació i fins a l'esgotament dels fons establits en la convocatòria.  
  
Segon  
Acceptar el desistiment exprés de l'Asociación de Vecinos Les Suterranyes i l'Asociación de Familiares de Víctimas del Franquismo de la Fosa Común 128 de Paterna, d'acord amb l'article 93 de la LPACAP, i considerar que ha desistit de la seua sol·licitud l'associació Cilim Associació Cultural d'Antella, atés que no ha respost el requeriment d'esmena realitzat, d'acord amb el que s'ha previst en el resolc seté, apartat 1 de la resolució de convocatòria, en relació amb els articles 68 i 94 de la LPACAP (annex II).  
  
Tercer  
Inadmetre a tràmit les sol·licituds de les associacions Teixim Potries, Asociación Cultural Prosa Elástica, Asociación Cultural la Valldigna, Erythrina Teatre i Fundació Francesc Eiximenis de la Comunitat Valenciana, atés que l'objecte d'aquestes associacions i entitats sense ànim de lucre no té cap relació amb les finalitats que són objecte de subvenció, d'acord amb el que s'ha previst en els articles 1 i 2 de l'ordre de bases i el resolc tercer, apartat 1 de la resolució de convocatòria (annex III).  
  
  
Quart  
1. La justificació de les subvencions per part de les associacions i entitats sense ànim de lucre beneficiàries es realitzarà de conformitat amb el que s'ha establit en l'article 14 de les bases reguladores.  
2. La presentació de la justificació es realitzarà de manera telemàtica en els termes previstos en el resolc desé de la Resolució de 5 de març de 2019. Els justificants s'hauran de correspondre amb la quantitat concedida en la resolució de subvenció.  
3. Es reduirà proporcionalment la subvenció en el cas que la justificació de les despeses realitzades no arribe a la quantia atorgada, i també quan, havent-se subvencionat una part del cost total de l'activitat, no es justifique l'import total de la despesa que suposa el desenvolupament de l'activitat. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas, es garantirà el dret de l'audiència a l'interessat.  
  
Cinqué  
1. El pagament de les subvencions es farà en pagament únic, després de la justificació de la despesa realitzada, mitjançant transferència bancària al compte designat per l'associació o entitat sense ànim de lucre beneficiària en la seua sol·licitud.  
2. El termini màxim per a la presentació de la justificació de la subvenció serà de dos mesos a partir de la finalització de l'activitat o el projecte subvencionat i, en tot cas, finalitzarà el 14 de novembre de 2019.  
  
  
Sisé  
Les associacions i entitats sense ànim de lucre beneficiàries quedaran sotmeses a les actuacions de control i supervisió contingudes en l'article 13 de les bases reguladores.  
  
Contra aquesta resolució, que posa fi a la via administrativa, podrà interposar-se un recurs potestatiu de reposició davant el mateix òrgan que l'ha dictada, en el termini d'un mes, comptat des de l'endemà de la publicació en el Diari Oficial de la Generalitat Valenciana, o bé directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de la seua publicació, de conformitat amb el que s'ha disposat en la legislació reguladora de la jurisdicció contenciosa administrativa i la legislació de procediment administratiu comú, sense perjudici que puguen interposar-ne qualsevol altre que consideren pertinent.  
  
València, 6 d'agost de 2019.- La consellera de Participació, Transparència, Cooperació i Qualitat Democràtica: Rosa Pérez Garijo.